***PUBLISKAIS PIEGĀDES līgums Nr.xxxxxxxxxx***

 ***“Piecu megapikseļu mamogrāfijas diagnostikas monitoru piegāde un uzstādīšana”***

Liepājā 2018.gada 12. februāris

**VSIA “Piejūras slimnīca”,** turpmāk saukta Pasūtītājs, valdes priekšsēdētāja Aigara Puka un valdes locekles Evijas Siliņas personā, turpmāk saukts **“Pasūtītājs”** , kas rīkojas uz Statūtu pamata, no vienas puses, un sabiedrība ar ierobežotu atbildību **SIA "Arbor Medical Korporācija"**, turpmāk saukts “**Piegādātājs”**, tās, valdes locekles Daces Rātfelderes personā, kas rīkojas uz statūtu pamata, no otras puses, abi kopā saukti  **“Līdzēji”**, pamatojoties uz Iepirkuma procedūras **“Piecu megapikseļu mamogrāfijas diagnostikas monitoru piegāde un uzstādīšana”,**  **identifikācija Nr.** **PS 2017/06,** rezultātiem, noslēdza šādu līgumu:

1. **Līguma priekšmets**
	1. Piegādātājs apņemas pārdot un piegādāt, bet Pasūtītājs apņemas iegādāties un apmaksāt Preces, atbilstošas Līguma 1.pielikumā (Tehniskais piedāvājums), noteiktiem parametriem. Tehniskais piedāvājums ir uzskatāms par šī līguma neatņemamu sastāvdaļu.
	2. Pilnvarotā persona no Pasūtītājs puses – XXXXXXX, tālrunis XXXXXXXXX, e-pasts: XXXXXXX
	3. Pilnvarotā persona no Piegādātāja  puses - XXXXXX, tālrunis XXXXXXXX, XXXXXXXX, e-pasts: XXXXXXXX, XXXXXXXXXX
2. **Līdzēju savstarpējo attiecību principi**
	1. Ar šo līgumu tiek noteikti Līdzēju savstarpējo attiecību principi, kurus tie ievēros, pildot līgumu.
	2. Izpildot šo līgumu, Līdzēji ievēros stingru konfidencialitāti par no otra Līdzēja saņemto finanšu, komerciālo un cita veida informāciju, kas kļuvusi tam zināma sakarā ar šajā līgumā paredzēto saistību izpildi, un veiks visus pasākumus, lai novērstu šādas informācijas izpaušanu.
	3. Katras līdzējs apņemas neveikt darbības, kas tieši vai netieši var radīt kaitējumu otra Līdzēja prestižam un interesēm.
3. **Līguma summa**
	1. Šī Līguma kopējā summa tiek noteikta **EUR 11 600,00 (vienpadsmit tūkstoši seši simti *euro*) bez PVN**, un **14 036,00 (četrpadsmit tūkstoši trīsdesmit seši *euro*)** ar pievienotās vērtības nodokli 21% (divdesmit viens procents).
	2. Kopējā līgumcenā ir iekļautas visas izmaksas – Preču cena, nodokļi, ar piegādi un uzstādīšanu saistītie izdevumi, personāla apmācība (ja nepieciešams), izmaksas, kas ir saistītas, garantijas saistību izpildi u.c.
4. **Preču piegāde**
	1. **Piegādātājs piegādā Preces Pasūtītājam iespējami īsā termiņā, bet ne vēlāk kā 30 (trīsdesmit) kalendāro dienu laikā no šī līguma noslēgšanas dienas,** iepriekš savstarpēji saskaņojot konkrētu Preču piegādes laiku.
	2. Precēm jābūt jaunām, nelietotām, pilnībā funkcionējošā stāvoklī, atbilstošām noteiktajai tehniskajai specifikācijai un Pasūtītāja definētajām prasībām.
	3. Vienlaicīgi ar Precēm Piegādātājs nodod Pasūtītājam visu Preču pavadošo dokumentāciju (ar tulkojumu latviešu valodā), garantijas dokumentāciju.
	4. Pasūtītājs ir tiesīgs izvirzīt pretenziju Piegādātājam vai atteikties no Preču pieņemšanas, ja pieņemšanas brīdī konstatē, ka tās neatbilst pasūtījumam, vai tām ir novērojami bojājumi vai trūkumi.
	5. Konstatējot jebkura veida Preču bojājumus vai defektus, neatbilstību kvalitātes prasībām, Pasūtītājs par to informē Piegādātāju, kurš 5 (piecu) darba dienu laikā novērš defektus par saviem līdzekļiem.
	6. Piegādātājs apņemas savlaicīgi veikt Preču piegādi, ar Pasūtītāju saskaņotā laikā, Pasūtītāja pārstāvja klātbūtnē.
	7. Jautājumi par Preču atbilstību šī Līguma noteikumiem tiek risināti, Pusēm savstarpēji vienojoties. Ja vienoties neizdodas, Pasūtītājs ir tiesīgs pieaicināt ekspertu. Ja eksperta slēdziens apstiprina par pamatotu Pasūtītāja viedokli, Piegādātājs ne tikai novērš attiecīgos trūkumus, bet arī Pasūtītāja noteiktā termiņā un kārtībā sedz eksperta pieaicināšanas izmaksas.
5. **Apmaksas noteikumi**
	1. Maksa par precēm tiek veikta ar pārskaitījumu uz Piegādātāja norādīto norēķinu kontu.
	2. Samaksa tiek veikta 30 (trīsdesmit) kalendāro dienu laikā no preču pieņemšanas - nodošanas akta parakstīšanas dienas.
	3. Piegādātāja izrakstītajā rēķinā obligāti norādāms līguma numurs, pretējā gadījuma Pasūtītājs nav atbildīgs par samaksas termiņa nokavējumu.
6. **Piegādātāja pienākumi**
	1. Piegādātājs apņemas veikt savlaicīgu un kvalitatīvu Preču piegādi Pasūtītāja norādītā vietā, iepriekš savstarpēji saskaņojot konkrētu piegādes vietu un laiku.
	2. Piegādātāja pienākums ir piegādāt Preces nevainojamā kvalitātē, atbilstoši ražotāju noteikto kvalitātes standartu un normatīvu prasībām.
	3. Piegādātājs apņemas pieņemt atpakaļ Preces gadījumā, ja tās neatbilst Līguma 4.2. punkta prasībām, atgriežot Pasūtītāja veikto samaksu par Precēm un/vai sedzot Pasūtītājam nodarītos zaudējumus.
	4. Piegādātājam nav tiesību bez iepriekšēja saskaņojuma ar Pasūtītāju nodot Līguma vai tā daļas izpildi trešajām personām.
	5. Līdzēji pievieno Līgumam:
* Tehnisko piedāvājumu - 1.Pielikums;
1. **Pasūtītāja pienākumi**
	1. Pasūtītājs apņemas veikt samaksu par kvalitatīvām Precēm šajā Līgumā noteiktajos termiņos un kārtībā.
	2. Pasūtītājs apņemas, ciktāl tas ir atkarīgs no Pasūtītāja, nodrošināt pienācīgus apstākļus Preču piegādei.
	3. Pasūtītājs apņemas savlaicīgi veikt Līguma nosacījumiem atbilstošu piegādāto Preču pieņemšanu.
	4. Pasūtītājs paraksta pieņemšanas – nodošanas aktu 3 (trīs) darba dienu laikā pēc preču piegādes.
	5. Pasūtītājs ir tiesīgs izvirzīt pretenziju Piegādātājam vai atteikties no Preču pieņemšanas, ja Precēm ir novērojami bojājumi, trūkumi vai tās neatbilst Līgumam pievienotajai Tehniskajai specifikācijai.
2. **Līdzēju atbildība**
	1. Līdzēji ir abpusēji materiāli atbildīgi par šī Līguma nosacījumu pienācīgu izpildi.
	2. Gadījumā, ja kāds no Līdzējiem pienācīgi nepilda savus pienākumu, tas sedz otram Līdzējam visus nodarītos zaudējumus.
	3. Ja Piegādātāja vainas dēļ tiek nokavēts šī līguma 4.1. punktā uzrādītais piegādes izpildes termiņš, Piegādātājs maksā Pasūtītājam par katru nokavēto dienu līgumsodu 1% (viena procenta) apmērā no šī līguma summas. Maksimālais līgumsoda apmērs tiek noteikts 10 % (desmit procentu) apmērā no šī līguma summas.
	4. Ja Pasūtītājs nav veicies maksājumu atbilstoši Līguma 5.2. punktā norādītajam apmaksas termiņam, tas apņemas maksāt Piegādātājam Līgumsodu 1% (viena procenta) apmērā no šī līguma summas par katru nokavēto dienu, ja Līdzēji nevienojas savādāk. Maksimālais līgumsoda apmērs tiek noteikts 10% (desmit procentu) apmērā no šī līguma summas.
	5. Līgumsods neatbrīvo Līdzējus no zaudējumu segšanas pienākuma un šī līguma noteikumu pildīšanas.
3. **Garantijas nosacījumi**
	1. Preču garantija ir noteikta **60 (sešdesmit) mēneši** no pieņemšanas – nodošanas akta parakstīšanas dienas.
	2. Piegādātājs apņemas nodrošināt bezmaksas remontu un tehnisko apkopi visā garantijas laika periodā, izņemot gadījumus, ja bojājums radies nepareizas ekspluatācijas rezultātā, kā arī nodrošina tehnisko palīdzību: telefoniski – 2 darba stundu laikā no izsaukuma saņemšanas brīža un inženiera ierašanos – 24 darba stundu laikā.
4. **Līguma darbības laiks, tā grozīšanas, papildināšanas un laušanas kārtība**
	1. Līgums stājas spēkā no tā parakstīšanas brīža un ir spēkā līdz preču garantijas termiņa beigām.
	2. Līgumu var grozīt, papildināt vai lauzt, Līdzējiem savstarpēji vienojoties. Šāda vienošanās tiek noformēta rakstiski un ir Līguma neatņemama sastāvdaļa.
	3. Līdzējiem ir tiesības lauzt Līgumu vienpusējā kārtībā, par to iepriekš brīdinot otru pusi 10 (desmit) kalendāra dienas iepriekš, pie nosacījuma, ja otra puse neizpilda šajā Līgumā uzņemtās saistības.
5. **Nobeiguma noteikumi**
	1. Līdzēji ievēro vispārpieņemtos nepārvaramas varas (*Force majeure*) noteikumus.
	2. Līdzēji strīdus risina savstarpēju sarunu ceļā. Ja šādā veidā vienošanos panākt nav iespējams, Līdzēji strīdu risina saskaņā ar spēkā esošajiem Latvijas Republikas normatīvajiem aktiem.
	3. Persona, kas ir parakstījusi šo līgumu Piegādātāja vārdā, apliecina un uzņemas atbildību par to, ka ir tiesīga vienpersoniski parakstīt, t.i., noslēgt šo līgumu. Pretējā gadījumā šī persona uzņemas atbildību par nodarīto kaitējumu un zaudējumiem, ja tādi rodas sakarā ar līguma neizpildi, ar savu mantu kā fiziska persona.
	4. Līgums sastādīts uz x (xxxxxx) lapaspusēm, tai skaitā 1.Pielikums, latviešu valodā, divos eksemplāros ar vienādu juridisku spēku, viens eksemplārs Pasūtītājam, otrs - Piegādātājam.
6. **Līdzēju rekvizīti**

|  |  |
| --- | --- |
| **PASŪTĪTĀJS** | **PIEGĀDĀTĀJS**  |
| **VSIA „Piejūras slimnīca**”Reģistrācijas Nr. 40003343729XXXXXXXXXXXXXXXX | **SIA „Arbor Medical Korporācija”** Reģistrācijas Nr. 40003547099XXXXXXXXXXXXXXX |
|   |  |

 ***1.Pielikums***